เพราะจะกินเลี้ยงกันเล็ก ๆ แค่พนักงานในออฟฟิศครับ ก็เลยเลือกเป็นแหลมเจริญซีฟู้ด เพราะอยากทานอาหารทะเล

มาถึงร้านช่วยเที่ยง คนอย่างเยอะเลยครับ ชาวต่างชาติก็เยอะ โต๊ะใหญ่ของผมรอประมาณ 9 คิว แต่ไป ๆ มา ๆ มีคนไม่รอ แป๊บเดียวก็ได้โต๊ะครับ เป็นโซนด้านนอก ติดริมกระจก ตรงระเบียงทางเดิน

วันนี้ไปไม่มีปูเป็นตัว ๆ ครับ มีแต่เนื้อปูที่แกะแล้ว ผิดหวังเล็กน้อย เพราะใจอยากมากินปูทะเลครับ

อาหารที่สั่ง อันแรกเลยคือ หอยนางรมทรงเครื่อง ก็คือหอยนางรมสด นำมาทานกับเครื่องเคียง อย่างยอดกระถิน น้ำพริกเผา หอมเจียว มะนาว จะเติมน้ำจิ้มซีฟู้ดเพิ่มรสชาติก็ได้ครับ หอยนางรมสดใช้ได้ ตัวปานกลาง มีตัวเล็กตัวใหญ่ปน

จานต่อมา หมึกผัดไข่เค็ม ผัดแฉะไปหน่อยครับ ผมชอบแบบที่ไข่เค็มเกาะตัวหมึกมากกว่านี้หน่อย อันนี้แฉะไป ส่วนเรื่องรสชาติกลาง ๆ ครับ ไม่ดีไม่แย่

ข้าวผัดปู ผัดมาแห้งกำลังดีครับ แต่สั่งจานใหญ่ ขนาดไม่ใหญ่อย่างที่คิด แต่มีเนื้อปูแกะมาเต็มจานก็พอรับได้

ยังมีเมนูปลากระพงทอดน้ำปลา กับกุ้งคั่วพริกเกลือ แต่มือเลอะเสียก่อน ไม่ได้ถ่าย

สำหรับคนที่อยากทานอาหารทะเลในเมือง ร้านนี้ไม่เลวเลยครับ แต่ถ้ามีเวลาขับรถออกไปทานมหาชัยจะได้ของสดกว่านี้ครับ